OBČINA IZOLA – COMUNE DI ISOLA

 ŽUPAN

Številka: 3505-3/2006

Datum: 11. 11. 2013

Na podlagi 60. člena Zakona o prostorskem načrtovanju (Ur.l. RS, št. 33/2007, [70/2008](http://www.uradni-list.si/1/objava.jsp?urlid=200870&stevilka=3026_blank)-ZVO-1B, [108/2009](http://www.uradni-list.si/1/objava.jsp?urlid=2009108&stevilka=4890_blank), [80/2010](http://www.uradni-list.si/1/objava.jsp?urlid=201080&stevilka=4305_blank)-ZUPUDPP ([106/2010](http://www.uradni-list.si/1/objava.jsp?urlurid=20105579_blank)popr.), [43/2011](http://www.uradni-list.si/1/objava.jsp?urlid=201143&stevilka=2042_blank)-ZKZ-C, [57/2012](http://www.uradni-list.si/1/objava.jsp?urlid=201257&stevilka=2413_blank), [57/2012](http://www.uradni-list.si/1/objava.jsp?urlid=201257&stevilka=2414_blank)-ZUPUDPP-A, [109/2012](http://www.uradni-list.si/1/objava.jsp?urlid=2012109&stevilka=4323_blank)), Sklepa Občinskega sveta občine Izola št. 3505-14/2013 z dne 26.9.2013 in 56. člena Statuta Občine Izola (Uradne objave, št. 15/99 in 17/12 ), župan Občine Izola sprejme in objavlja

**JAVNO NAZNANILO**

**o javni razgrnitvi in obravnavi dopolnjenega osnutka Odloka o spremembah in dopolnitvah**

**Odloka o prostorskih ureditvenih pogojih »Ob Morovi« (Uradne objave Občine Izola št. 19/94)**

(Uradne objave Občine Izola št. 17/12 z dne 18. 10. 2013 - Sklep o začetku priprave sprememb in dopolnitev Odloka o prostorsko ureditvenih pogojih PUP Morova)

**1.**

Občina Izola z javnim naznanilom obvešča javnost, da se javno razgrne dopolnjen osnutek Odloka o spremembah in dopolnitvah Odloka o prostorskih ureditvenih pogojih »Ob Morovi« (v nadaljevanju PUP Morova).

**2.**

Območje PUP Morova je opredeljeno v grafičnem delu prostorskega akta in se s temi spremembami in dopolnitvami odloka ne spreminja.

Zaradi starosti prostorskega akta, sprememb zakonodaje ter sprememb izrazoslovja, sodne prakse in prakse pri izdaji gradbenih dovoljenj, prihaja do različnih tolmačenj določil tega prostorskega akta oziroma so nekatera določila neuporabna.

Glede na navedeno je potrebno uskladiti in razjasniti posamezna določila odloka z vsebinami ter terminologijo po veljavni zakonodaji s področja prostorskega načrtovanja in graditve objektov, skladno z namenom, ki ga je PUP Morova zasledoval ob svojem sprejemu. Spremembe se nanašajo samo na tekstualni del, brez spremembe grafičnega dela.

**3**.

Dopolnjen osnutek Odloka o spremembah in dopolnitvah Odloka o prostorskih ureditvenih pogojih »Ob Morovi« se javno razgrne v času

**od 19.11.2013 do vključno 3.12.2013**

**v pritličnih prostorih**

**Občine Izola, Postojnska 3, 6310 Izola:**

v ponedeljek, sredo in petek od 8. do 12. ure, v sredah tudi od 14. do 17. ure.

**4.**

Razgrnjeno gradivo bo dostopno na spletni strani občine Izola <http://www.izola.si/>, v rubriki O Občini/Občinska uprava/Urad za urejanje prostora/Urejanje prostora/ Prostorski akti v pripravi/ Javne razgrnitve prostorskih aktov in stališča do pripomb.

**5.**

V času javne razgrnitve se na razgrnjeno gradivo lahko poda pripombe in predloge. Te se vpiše v knjigo pripomb na mestu razgrnitve, se jih pisno posreduje na naslov Občina Izola, Sončno nabrežje 8, Izola ali pošlje po elektronski pošti na naslov: posta.oizola@izola.si.

**6.**

Javna obravnava dopolnjenega osnutka Odloka o spremembah in dopolnitvah Odloka o prostorskih ureditvenih pogojih »Ob Morovi« bo potekala:

- v sredo, 27.11.2013 ob 16.30 uri

- v prostorih:Trg Etbina Kristana 1, sejna soba 1. nadstropje, Izola.

**7.**

Razgrnitev in vsa potrebna pojasnila v zvezi z razgrnjeno dokumentacijo daje Urad za urejanje prostora občine Izola.

**8.**

Javno naznanilo se objavi v Uradnih objavah občine Izola, na spletni strani občine Izola <http://www.izola.si/> in na občinskih oglasnih deskah.

 Župan

mag. Igor KOLENC